Jura Tengah

Jura Tengah merupakan nama untuk epok kedua Tempoh Jura. Ia berlangsung dari kira-kira 174.1 hingga 163.5 juta tahun dahulu . Fosil haiwan yang menghuni kawasan daratan seperti dinosaur pada epok Jura Tengah agak jarang ditemui,  tetapi bentukan geologi yang mengandungi fosil haiwan daratan termasuk Bentukan Marmar Hutan di England, Bentukan Kilmaluag di Scotland,British Geological Survey.  Calcaire de Caen di Perancis,  Lapisan Daohugou di China, Bentukan Itat di Rusia, Bentukan Tiouraren di Niger, dan Bentukan Isalo III di barat Madagaskar.

 Paleogeografi 
Semasa Epok Jura Tengah, benua Pangea mula berpisah menjadi benua Laurasia dan benua Gondwana, pada masa yang sama Lautan Atlantik terbentuk. Benua Laurasia Timur aktif secara tektonik apabila plat Kimmeria terus bertembung dengan pantai selatan benua Laurasia, sehingga tertutup sepenuhnya Lautan Paleo-Tetis. Zon benam di pantai barat Amerika Utara terus berlaku sehingga mencipta Pergunungan Leluhur Rocky. Zon benam besar yang aktif di sepanjang hampir semua pinggir benua yang mengelilingi Pangea, serta di selatan Tibet, tenggara Eropah dan beberapa lokasi lain, untuk membolehkan pembentukan lapisan dasar laut segar di Lautan Atlantik Purba. Aktiviti tektonik plat di zon benam menyebabkan pembinaan banjaran gunung utara-selatan seperti Pergunungan Rocky dan Pergunungan Andes di sepanjang pantai barat Amerika Utara, Tengah dan Selatan.

 Fauna 
Epok Jura Tengah adalah salah satu tempoh penting dalam sejarah kehidupan di Bumi. Banyak kumpulan, termasuk dinosaur dan mamalia, mengalami kepelbagaian spesies pada masa ini.Benson RBJ, Campione NE, Carrano MT, Mannion PD, Sullivan C, Upchurch P, and Evans DC. 

 Kehidupan laut 
Pada masa ini, hidupan laut (termasuk amonit dan bivalvia) berkembang pesat. Ichthyosaur walaupun biasa ditemui namun mengalami pengurangan dari segi kepelbagaian; pemangsa marin teratas iaitu pliosaur pula membesar sehingga mencapai saiz paus pembunuh moden atau lebih besar (contoh seperti Pliosaurus, Liopleurodon). Plesiosaur menjadi semakin biasa ditemui pada masa ini, dan metriorinkida mula muncul. Di lautan pada tempoh Jura, pelbagai jenis haiwan berenang. Ikan bertulang rawan dan ikan tulang banyak didapati. Ikan besar serta reptilia laut juga banyak ditemui.

 Kehidupan darat 
Banyak kumpulan utama dinosaur muncul semasa epok Jura Tengah, (termasuk setiosaur, brakiosaur, megalosaur, serta ornitopoda primitif).Benson RBJ, Campione NE, Carrano MT, Mannion PD, Sullivan C, Upchurch P, and Evans DC. 

Turunan terapsida, sinodonta, masih berkembang bersama-sama dengan dinosaur. Haiwan-haiwan ini termasuklah tritilodon dan mamalia. Saiz mamalia masih agak kecil, tetapi sudah dipelbagaikan dan banyak didapati dalam fauna di serata dunia.Kielan-Jaworowska, Z., Cifelli, R.L., and Luo, Z.-X. Panciroli, E. 2017.  Tritilodon pula bersaiz lebih besar, dan juga dapat didapati di serata dunia.Kemp, T 2005. 

 Flora 
Konifer adalah dominan sewaktu epok Jura Tengah. Tumbuhan lain seperti ginkgo, sikad, dan pakis juga biasa ditemui.

 Rujukan